Cuneiform Tablet BIN 6 91 (NBC 3706)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ ù i-na-a qí-bi-ma um-ma šu-ku-bu-ma a-šu-mì ša ni-kà-sí i ša-tim ša a-bu-ni i-mu-tù a-na ni-kà-sí a-na-ku a-pu-ùḫ a-bi₄-ni a-zi-iz um-ma a-na-ku-ma šu-mì a-bi₄-a lá ú-qá-lá-al ší-ḫi-tù-šu i-a-tí-me-en₆ i-lá-ak a-ša-me-ma ší-ḫi-tí a-bi₄-ni il₅-ta-qé-ú ù da-tum ma-ri-ìš-tám a-dí ar-be-e-šu áš-ta-qal ma-tí-ma i-nu-ma a ta-pá-e-a ù ša ki-ma šu-nu-tí e-ri-šu-ma i-dí-nu-ni a-tù-nu a-na i-a-tí e-na-na-tim lá té-ri-ša-nim a-ḫu-a a-tù-nu iḫ-da-ma e-na-na-tim KI kà-ri-im er-ša ù be-lí-a er-ša-ni-ma ki-ma <big_gap> iš-té-en₆ ù šé-na <big_gap> a-bi-ni <big_gap> ù i-a-tí